  Майя Бывальцева 28-тӥ шуркынмонэ Ижкарысь Карл Маркс урамын Гемодиализъя центр усьтӥзы. Кызьы вераз журналистъёслы Удмуртилэн тӧроез Александр Бречалов, эмъюрт кун но ужбергатон чотын валче вылысь лэсьтэмын. Та кунлэн но ужбергатонлэн валче туж умой ужамзы. <…> Ми татчы коньдон ӧм понэ. Ваньмыз, мае тӥ адӟиськоды, тупатъян ужъёс но тӥрлыкез выльдон — ваньмыз со Fresenius компанилэн инвестициосыз. <…> Элькун инты висъямен пыриськиз Александр Бречалов, Удмуртилэн тӧроезЦентрез усьтонэ инвесторъёс оглом 250 миллион манет пала висъязы. Со коньдонлы, кылсярысь, туала куронъёслы тупась 36 «искусственной пекля» аппарат пуктӥзы. Соос куинь сменаен ужалозы. Выль эмъюрт Ижкарын вирез чылкытатон интыос тырмымтэен герӟаськем ужпумез быдэсак палэнтыны юрттоз. Али центрын 11 адями эмъяське ни. Гемодиализ — со кун программа, ОМС пыр гинэ. Мынам тодэмея, татын дун уз басьтэ, басьтыны кулэ но ӧвӧл, ваньмыз со одно эм утетъя Александр Бречалов, Удмуртилэн тӧроезАли татын 25 ужасьёс — эмчиос-нефрологъёс, диализъя эмсузэръёс но юрттӥськисьёс. Эмъяськисьёс тросгес луизы ке, ужасьёслэсь лыдзэс 70 муртозь вуттыны быгатозы. Вераны кулэ, висисьёслы ӟечлыко эмъюрттэт сётэм сяна, та инвестици ӵектос улосвыллэн экономикаезлы но умоен берытскоз. Fresenius компания кӧня ке ар ӵоже ни Ижысь электромеханикая «Купол» заводэн валче ужа. «Удмурт Элькун понна со умой, ӟечлыко но туж азинлыко ӵектос. Но мар эшшо пусйымонэз, «Купол» предприятие но Fresenius компания гемодиализъя юрттэт сётон удысэ сяна, таӵе центръёслы компонентъёс но тӥрлыкъёс поттон вузпӧре пырыны быгато», - пусйиз Александр Бречалов. Тодэ вайытом, азьвылгес кун но ужбергатон валче вылысь ужан улсын гемодиализъя центръёсты Сарапулын но Глазкарын усьтӥзы. ВАТСАН Гемодиализ — пеклятэк вирез чылкытатон. «Искусственной пекля» аппарат вирез нимысьтыз мембрана пыр поттэ, сое вулэсь но токсинъёслэсь сузя. Гемодиализ кутӥське, куке пекляос ас ужзэс быдэстыны уг быгато. Тегъёс: Тазалык Ижкар Удмуртия Куползавод АлександрБречалов  